Sveiki kolegos iš Elektros ir Elektronikos fakulteto ir KTU SA,

Aš esu Danas Černeckas, Kauno Technologijos Universiteto Elektros ir Elektronikos fakulteto elektros inžinerijos 3 kurso studentas. Fakultetinėje studentų atstovybėje ESA jau veikiu daugiau nei du metus, vienus iš jų kaip organizacinių reikalų koordinatorius. Taip pat jau pusė metų esu fakulteto energetikos katedros SPK narys. Šio laiško tikslas – paaiškinti, kodėl noriu kandidatuoti į FSA ESA pirmininko poziciją bei parodyti, jog esu tinkamas kandidatas į šias pareigas.

Kodėl aš atėjau į atstovybę? Atėjęs į organizaciją nemaniau, kad ilgai liksiu joje, nes niekad savęs nemačiau einančio į „užklasines“ veiklas. Pirmuosius metus, kaip ir daugumą naujai atėjusių žmonių, mane laikė savanaudiški tikslai. Norėjau išmokti to, ko studijos negali neduoti, kaip oratorystės įgūdžių, renginių organizavimo, bendravimo su įmonėmis. Taip, tai neskamba, kaip studentų atstovavimas, tačiau bėgant laikui supratau, kad visai kiti dalykai mane laiko čia.

Antrųjų metų pradžioje gavau galimybę būti dabartinio ESA pirmininko Jono Mačiuko komandoje. Komandoje buvau organizacinių reikalų komiteto koordinatorius. Prisipažinsiu, tuometu visiškai nesupratau ką šis komitetas veikia, nes mūsų fakultetinėje atstovybėje organizacinių reikalų komitetas nebuvo populiarus. Mano pagrindinis tikslas išsikeltas einant į šio komiteto koordinatoriaus vietą buvo padaryti jį prasmingą ir įdomų. Jaučiau atsakomybę ne vien sau, bet ir fakultėtinei, kurios narys esu. Teko imtis iniciatyvos. Nors ir nebuvau koordinavęs renginio, vedžiau įvairius mokymus atstovybes viduje apie projektų rašymą bei renginių organizavimą. Nes turėjau daug patirties ties to. Stipriai prisidėjau prie renginių, kaip „Išjunk Įtampą“ ir „Mėtiniai LED‘ai“. Manau, jog šios patirtys man padėjo įprasminti organizacinių reikalų komiteto veiklą atstovybeje. Bet tai nebuvo vienintelis dalykas, kuriame veikiau. Nenorėjau būti atstovybėje tik dėl jos renginių. Sumaniau eiti į energetikos katedros studijų programos komitetą. Jame artimiau susipažinau su tiesioginiu studentų atstovavimu. Per tuos pusę metų kaip SPK narys išmokau ,,Lobizmo meną“. Supratau, kad mes, studentai, turim realią įtaką universitetui, studijų kokybei bei universiteto bendruomenei.

Kodėl aš vis dar noriu veikti atstovybėje? Atsakysiu labai paprastai, nes man rūpi. Atstovybė man per tuos 2,5 metus davė labai daug kompetencijų ir patirčių, kurios su savimi nešiosiuos labai ilgai. Žinau, kad organizacija negalėtų veikti be jos žmonių. Noriu pasidalinti savo patirtimi ir padėti kitiems augti čia. Noriu sukurti galimybę nariams neapsiriboti vienoje srityje,o paragauti visko, ką atstovybė siūlo. Noriu, kad mes galėtume incijuoti rimtesnius pokyčius universitete.

Taip pat per visus metus kuriuos praleidau atstovybėje ir ypač būdamas komandoje pamačiau, kaip atstovybė veikia viduje. Kad norint veikti komandoje reikia išmanyti ne vien tik savo sritį, bet bent jau minimaliai būti susipažinus su visomis atstovybės sritimis. Manau, kad pirmininkui ar kandidatui į šią poziciją nepakanka tik žinių apie vieną specifinę sritį, kad galėtų visapusiškai atstovauti studentus bei būti lyderiu visai fakuletinei atstovybei. Dėl šių ir aukščiau išvardintų priežasčių, manau, kad galėčiau būti Elektros ir Elekronikos falukteto studentų atstovybės pirmininku.

Žinau, jog vienas lauke – ne karys, todėl einu kartu su savo komanda. Tai žmonės, kuriem rūpi atstovybė, fakultetas ir jos studentai tiek pat kiek ir man. Tai mano draugai. Aišku, mes niekuom nesiskiriam nuo kitų. Mes tie patys KTU studentai, niekuom neesame geresni už jus. Tiesiog mes norime panaudoti savo įgytas žinias, kad galėtume padaryti smagią aplinką sau ir jums. Taigi, norėčiau, kad ne vien atstovybes nariai, bet visi fakulteto studentai prisidėtų prie šios organizacijos puoselėjimo. Nes čia yra vienintėlė platforma, kurioje mes – studentai, galima pasidalinti savo problemomis ir efektyviai kartu jas spręsti.

Pagarbiai,

Danas Černeckas